[bookmark: _GoBack]2818 проверки и 53 разкрити нарушения на територията на СЦДП за две седмици

2818 проверки и 53-ма установени нарушители е равносметката от регулярната дейност по опазване на горските територии в Северноцентралното държавно предприятие за последните две седмици. При разкритите случаи са издадени актове по Закона за горите, които са придвижени по компетентност за налагане на съответните административни наказания. 14 от констатираните нарушения са с неизвестен извършител. 
95.39 куб.м. дървесина е била обект на посегателство, установили са горските служители. През периода са конфискувани общо шест автомобила, посредством които е извършвана нерегламентирана дейност на територията на ДГС – Г. Оряховица, ДГС „Болярка“ – В. Търново,  ДЛС „Каракуз“ – Дулово и ДЛС „Дунав“ - Русе . Две каруци са задържани от горската стража в ДГС „Сеслав“ – Кубрат и една в ДГС – Севдлиево, където е конфискуван и един кон.
В периода от 13 до 26 ноември служители на предприятието и териториалните му поделения са проверили 2097 ловци и 80 други физически лица, а също 368 превозни средства, както и 273 обекта за добив на дървесина.
